Gladyator
Gladyator (bi latînî: gladiatōrēs, "şûrdar anko kesê şûrî bikar diînit" ji peyva gladius anko "şûr") şerkerên pîşekar anko profesyonel bûn ko li dema Roma Kevnare dijberî hevdu, lawirên kovî û hov û carina jî dijberî tawankarên ko sizayê mirinê li ser hatibû danan carina heta mirinê şer dikir. Ev şer piranî di hindek qad an erînayan da dihat kirin û xelkekê zehf mîna temaşavanan lê dinihêriyan. Ji dema Komara Romê heta Împeratoriya Romê ev şer li gelek bajaran dihatin kirin. Gladius şûrekê kurt bû ko jibo şeran dihat bikaranîn.